Source: http://docplayer.hu/17686917-A-karmegosztas-es-a-munkaltato-karfelelosseg-aloli-mentesulesenek-szabalyai-az-uj-munka-torvenykonyveben-tekintettel-a-biroi-gyakorlatra.html
Timestamp: 2018-06-18 02:47:23
Document Index: 36215171

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ']

A kármegosztás és a munkáltató kárfelelősség alóli mentesülésének szabályai az új Munka Törvénykönyvében tekintettel a bírói gyakorlatra - PDF
Download "A kármegosztás és a munkáltató kárfelelősség alóli mentesülésének szabályai az új Munka Törvénykönyvében tekintettel a bírói gyakorlatra"
1 Trenyisán Máté A kármegosztás és a munkáltató kárfelelősség alóli mentesülésének szabályai az új Munka Törvénykönyvében tekintettel a bírói gyakorlatra BEVEZETŐ GONDOLATOK Ahhoz, hogy Magyarországon a foglalkoztatottak aránya az össznépességhez képest növekedjen, a munkaerőpiac rugalmasabb legyen és a vállalkozások számának gyarapodásával új munkahelyek jöjjenek létre szükséges egy korszerű magyar munkajogi szabályozás kialakítása, amely európai mércével mérve is megállja a helyét, és alkalmas a rugalmas és versenyképes munkaerőpiac megteremtésére. Ennek jelentősége az Alaptörvényben lefektetett garanciákban is kifejezésre jut, miszerint Magyarország gazdasága az értékteremtő munkán és a vállalkozás szabadságán alapszik. Ezek együtt egymást kölcsönösen erősítve járulhatnak hozzá a nemzet és a nemzetgazdaság felemelkedéséhez. Az új Munka Törvénykönyve (továbbiakban Mt.) július 1-én hatályba lépett. Ezzel nem csupán egy egységes és átláthatóbb szerkezetű törvénykönyv született meg, hanem egy olyan szabályrendszer is, amely számos ponton paradigmaváltással élt a korábbi szabályozáshoz képest. A munkajog rendszerén belül a közelmúltban jelentős változáson ment keresztül a munkajogi kárfelelősség rendszere is, melynek során a jogalkotó számos változtatást eszközölt a korábbi szabályanyaghoz képest. Ezen módosulások nehéz feladat elé állítják mind a munkaviszony részvevőit a jogkeresés terén, mind pedig a jogalkalmazó szerveket. Jelen írás keretében arra vállalkoztam, hogy a munkáltató kártérítési felelősség alóli mentesülésére vonatkozó új szabályok kritikai szemlé- 233
2 letű elemzésével és a korábbi bírói gyakorlat tapasztalatainak felhasználásával, megkíséreljem sikerre vinni a jogkeresés néha nehézkes metodikáját. Véleményem szerint a téma kutatásának fontosságát indokolja a téma aktualitása, a kérdéskört érintő nagy horderejű koncepcionális változások, a munkajogi kárfelelősség területén megjelenő új jogintézmények beültetése és nem utolsó sorban ezt erősíti azon tény is, hogy a munkajogi jogviták jelentős része kártérítési per, így tehát kiemelkedő gyakorlati relevanciával bír a kérdéskör. Jelen írás a felépítését tekintve két nagy részből áll. A bevezető gondolatokat követően a munkáltató felelősség alóli részbeni mentesülésének esetkörét, a kármegosztás szabályait vizsgálom. Ezt követően a kárfelelősség alóli mentesülés feltételeinek elemzésére kerül sor. A cikk az összegző gondolataimmal zárul. I. A MUNKAVÁLLALÓ KÖZREHATÁSA (KÁRMEGOSZTÁS) A munkáltatóra nézve megállapított szigorú felelősségi szabályok és a mögöttük meghúzódó prevenciós célok természetesen értéküket veszítik akkor, ha a munkavállalók nem partnerei a munkáltatóknak a káresemények megelőzésében. A munkavállaló hanyag magatartása éppúgy előidézheti a kár bekövetkeztét, mint a szándékos szabályszegés vagy az előírások tudatos figyelmen kívül hagyása. I.1. A munkavállaló vétkes közrehatása Ezen gondolatból indul ki az Mt. kármegosztásra vonatkozó első fordulata, mely szerint a munkáltatónak nem kell megtérítenie a kárnak azon részét, melyet a munkavállaló vétkes magatartása idézett elő. 1 Ez a szabály tehát a munkavállalót is a munkavégzés szabályainak és a munkavédelmi előírások betartására sarkallja. A károsult munkavállaló közreható magatartását a bírói gyakorlat akkor veszi figyelembe, ha előre látta, vagy kellő körültekintéssel előre 1 Mt (2) bek. 234
3 láthatta volna magatartásának következményeit, így elvárható lett volna tőle, hogy más magatartást tanúsítson. 2 A munkajogban a kármegosztás e szabálya két feltételen nyugszik. Egyfelől szükséges, hogy a munkavállaló maga is okozója legyen a kárnak, de csak részbeni okozója, ugyanis, ha kizárólagosan a munkavállaló okozza a kárt, akkor nem kármegosztásnak van helye, hanem a munkáltató felelősség alóli mentesülésének. Másfelől pedig szükséges, hogy a munkavállalót mindezen magatartásában vétkesség terhelje. Ezen kettős feltétel együttes megvalósulása esetén lehet helye annak, hogy a bíróság kármegosztás mellett döntsön, tehát a vétkessége alapján felelős munkáltató és a munkavállalója között kerülhet sor a kármegosztás alkalmazására. 3 A vétkes közrehatás jellegére nézve két bírósági határozatot kívánok kiemelni, amely jelentős támpontot ad ennek megítélése tekintetében. Az elsőben a munkaügyi bíróság kimondta, hogy a károsult vétkes közrehatását a mindennapi élettapasztalatot kirívóan figyelmen kívül hagyó gondatlan munkavégzése megalapozhatja. 4 Hasonló alapokon nyugvó döntést hozott a bíróság akkor is, amikor kimondta, hogy az általános élettapasztalatot kirívóan gondatlanul figyelmen kívül hagyó munkavállalói magatartás kármegosztás alkalmazását indokolja. 5 Ezek alapján tehát összességében azt mondhatjuk, hogy az általános élettapasztalat kiemelkedő mértékű figyelmen kívül hagyása esetén lehet szó vétkes közrehatásról. Fontos azonban kiemelni, hogy még ha e két elem fennáll, akkor sem bizonyos, hogy a bíróság kármegosztásra irányuló döntést hoz. Itt elsődlegesen azon esetekre gondolok, amikor a bíróság a munkáltató vétkes közrehatását megállapította, azonban ezt olyan súlyúnak ítélte, hogy a bíróság a munkavállaló vétkessége ellenére sem ítélte meg a kármegosztást. Ilyen volt azon 1977-es eset is, amikor a munkavállaló 2 FERENCZ JÁCINT: Kár érte? - A munkáltatói kárfelelősség változása, in Az állam és jog alapvető értékei a változó világban, 2012, Széchenyi István Egyetem Állam- és Jogtudományi Doktori Iskola, Győr, 228. o. 3 EBH BH EBH
4 nem használta a védőszemüveget mivel az bepárásodott, majd ezt követően baleset következett be. A magatartása vétkesnek mondható ebben az esetben is, de mivel kiderült, hogy a védőszemüveg eleve nem volt alkalmas a munkavégzésre, így bepárásodva nagyobb veszélyforrást jelentett mintha a munkavállaló anélkül végezte volna a munkáját. Erre tekintettel a bíróság megállapította, hogy a dolgozó e magatartását nem lehet vétkes magatartásnak tekinteni és ennek alapján kármegosztásnak sincs helye ha a védőeszköz az azzal elérni kívánt célra eleve alkalmatlan volt. 6 Hasonló volt az érvelés azon esetben is, amikor a rossz levegőjű csarnokból a szabad levegőre siető munkavállaló nyilvánvalóan figyelmetlen eljárását sem találta a kármegosztást megalapozó körülménynek a bíróság. Ezen döntés meghozatalára arra való hivatkozással került sor, hogy az előre nem látható, váratlan helyzetben a lehetséges magatartások közül nem a legelőnyösebb választása önmagában nem tekinthető olyan hibának, amely kármegosztást alapozna meg. 7 Az eset érdekességét azonban az ezt megelőző esethez képest az adja, hogy korántsem bizonyos, hogy ez az érvelés a hatályos Mt. szerint is megállná a helyét. Hiszen ebben az esetben éppen arról volt szó, hogy az előre nem látható váratlan helyzetben a nem a legelőnyösebb magatartás választása nem lehet kármegosztás alapja, az új szabályozásban viszont a mentesülés egyik elemét képezi az előre nem láthatóság. Nem indokolt a kármegosztás abban az esetben sem, ha a munkáltató a munkavállalót szabálytalan műveletre tanítja be, mivel az eszerint dolgozó személy magatartása nem minősülhet vétkesnek. 8 Ehhez hasonló elven nyugszik az a 2003-as ítélet is, amely kimondta, hogy a kármegosztás alapjául csak a munkavállaló vétkes magatartása szolgálhat és nem értékelhető a munkavállaló terhére a munkavégzésre kialakított 6 BH PÁL LAJOS - LŐRINCZ GYÖRGY - KOZMA ANNA - PETHŐ RÓBERT: Az új Munka Törvénykönyvének magyarázata, 2012, HVG-ORAC, Budapest, 268. o. 8 EBH
5 és a munkáltató által eltűrt olyan gyakorlat, amely utóbb a munkahelyi balesetet előidézte. 9 I.2. Kárenyhítési kötelezettség megszegése Az Mt. a kármegosztás kapcsán az eddig vizsgált fordulat mellett immáron egy második fordulatot is tartalmaz, amely a következőképpen rendelkezik: Nem kell megtérítenie a munkáltatónak, a kár azon részét, amely abból származott, hogy a munkavállaló kárenyhítési kötelezettségének nem tett eleget. 10 Fontos kiemelni tehát e fordulat jelentőségét mivel ez egyértelműen nóvumnak tekinthető ugyanis korábban a kárenyhítési kötelezettség nem került nevesítésre az Mt. kármegosztásra vonatkozó szabályai között. Ezen szabály alapján kijelenthető, hogy nem kell a munkáltatónak megtérítenie az elmaradt munkabér azon részét, amelyet azáltal kereshetett volna meg a dolgozó, hogy elfogadja a munkáltatónak az egészségi állapotának megfelelő munkakör betöltésére irányuló ajánlatát. 11 A kárenyhítési kötelezettség kapcsán egy olyan esetet kívánok kiemelni, amely egyfajta iránymutatást ad a vizsgálódás szempontjaira nézve vélhetően a jövendő bírói gyakorlat tekintetében is. Az üzemi baleset következtében súlyosan megsérült, a mozgásában jelentékeny mértékben korlátozott, de rokkantnak nem minősülő dolgozó kárenyhítési kötelezettségének elbírálásánál az e kötelezettségének teljesítését befolyásoló körülményeket alaposan fel kell deríteni. Figyelemmel kell lenni a baleseti sérült életkorára, szakképzettségére és elsősorban arra, hogy a lakóhelyén vagy annak közvetlen környékén, általa különösebb nehézség nélkül megközelíthető helyen van-e olyan betölthető munkahely, ahol az egészségi állapotának megfelelő munkakörben foglalkoztatható, illetve van-e lehetőség olyan bedolgozói munkára, amelyre al- 9 BH Mt (2) bek. 11 PÁL - LŐRINCZ - KOZMA - PETHŐ: i. m o. 237
6 kalmas, és amelyet el is tud végezni. Ennek körében a bizonyítás a munkáltatót terheli. 12 I.3. A kármegosztás aránya A kármegosztás arányára nézve az MK. 31. számú állásfoglalás ad pontos iránymutatást. A munkavállaló egészségének a munkaviszonyával összefüggésben történő olyan megsértése esetén, amelynek bekövetkezésében annak vétkes magatartása is közrehatott, a munkáltató felelősségének mértéke nem aszerint alakul, hogy a munkáltatót is terheli-e vétkesség, s ez milyen arányban áll a munkavállaló vétkességével. A kárviselés arányát az dönti el, hogy a munkavállaló vétkes közrehatása milyen mérvű volt. A munkavállaló vétkessége súlyának és ehhez képest a kárviselés arányának meghatározásánál azonban jelentősége van annak, hogy a munkáltató a kár bekövetkezésében maga is vétkes magatartással hatott közre. 13 Tehát az állásfoglalás értelmében a kárviselés aránya szempontjából az releváns, hogy milyen mértékű volt a munkavállaló vétkessége a káresemény bekövetkeztében. Viszont azt is fontos megjegyezni, hogy a kármegosztás arányára és a munkavállaló vétkességének meghatározására nézve jelentőséggel bír az is, hogy maga a munkáltató vétkes volt-e vagy sem. Az indokolás ugyanis kimondja, hogy mivel a munkáltató felelőssége objektív ezáltal a felelőssége vétkesség híján is megállapítható, így amennyiben a munkáltató vétkessége is fennáll, akkor ez jelentősen csökkenti a munkavállaló közrehatásának súlyát. Összességében tehát kijelenthető, hogy a munkáltató vétkessége enyhíti a munkavállaló vétkességének megítélését a kármegosztás során. Tehát amennyiben a munkáltató vétkessége fennáll, a legritkább esetben kerülhet sor olyan helyzetre, hogy a munkavállalóra nézve lenne terhesebb a kárviselés aránya. Bizonyos kivételes esetek azonban természetesen előfordulhatnak. Ilyen például, ha súlyos vagy sorozatos munkavállalói mulasztásokra kerül sor, ekkor a munkavállalóra terhesebb kárvise- 12 BH MK
7 lési arány megállapítható, annak dacára is, hogy fennállt a munkáltató vétkessége. 14 Meg kell azonban állapítani a kármegosztást, ha a munkáltató által bizonyítottan eltűrt szabálytalan és veszélyes gyakorlat mellett a munkavállaló enyhébb, ámde szintén vétkes magatartást tanúsított. Értékelni kell tehát a kármegosztás arányának megállapításánál, a munkavállalónak a bizonyított vétkes közrehatását függetlenül annak jelentőségétől. 15 A munkáltatói kártérítési felelősség kapcsán a vonatkozó szabályok alapján megállapítható, hogy a veszélyes üzemi felelősséggel számos rokon vonást mutat. Ez a kármegosztás szabálya esetén is egyértelműen így van, hiszen a Ptk. rendelkezései alapján a kármegosztás során a károkozóra kell a szigorúbb mértéket alkalmazni, míg az Mt. alapján ez a munkáltató oldalán jelenik meg az imént említett állásfoglaláson keresztül. 16 A kármegosztást a munkaügyi bíróság százalékos arányban állapítja meg. A munkáltató kártérítési felelősségét aszerint kell meghatározni, amilyen arányban a munkavállaló munkaviszonyával összefüggő tényleges egészségkárosodása a kár bekövetkezéséhez hozzájárult. 17 A következőkben néhány a kármegosztás arányára nézve kiemelt jelentőségű döntés ismertetésére kerül sor. Bizonyítottan a munkáltató által eltűrt szabálytalan és veszélyes gyakorlat mellett a munkavállaló enyhébb, ámde vétkes magatartását is értékelni kell a kármegosztás arányának megállapításánál, tehát ha a munkavállaló vétkes közrehatása bizonyított a kármegosztás nem mellőzhető. A munkavállalóra terhesebb kármegosztásnak nincs helye, ha a munkáltató terhére lényeges, alapvető kötelezettségszegések állapíthatóak meg. 18 A munkáltatóra terhesebb 70-30%-os kármegosztás helytálló olyan esetben, amikor a munkavállaló benyúlt a faipari gépbe, kézfején csonkolásos, 36%-os 14 EBH PÁL LAJOS - RADNAY JÓZSEF - TALLIÁN BLANKA: Munkajogi Kézikönyv, 2007, HVG-ORAC, Budapest, 302. o. 16 KISS GYÖRGY: Munkajog, 2005, Osiris Kiadó, Budapest, 280. o. 17 EBH BH
8 munkaképesség-csökkenéssel járó balesetet szenvedett; a gép szabálytalan volt, és a munkavállalót megfelelően nem oktatták ki. 19 A kedvezőtlen, súlyosan balesetveszélyes körülmények között dolgozó, betanítás alatt álló munkavállaló terhére nem alkalmazható kármegosztás, ha a figyelme a térdelő, bizonytalan helyzetben megoszlott, társa jelzését nem észlelte és a keze becsúszott a gép hengerei közé. 20 II. MENTESÜLÉS A KÁRTÉRÍTÉSI FELELŐSSÉG ALÓL Mind az 1992-es Mt. mind a hatályos Mt. a munkáltatóra vonatkozó szigorú objektív felelősségi szabály mellett bizonyos körülmények fennállta esetén lehetőséget biztosít a kimentésre, tehát arra, hogy a munkáltató e körülmények fennállta esetén mentesüljön a felelősség alól. A korábbi Mt. a felelősség alóli mentesülés körében a működési kör fogalmát használta. Ezt azonban a bírói gyakorlat olyan mértékben kitágította, hogy a munkáltató felelősség alóli mentesülése szinte lehetetlen volt. Ezen állításom alátámasztására kívánom kiemelni a Legfelsőbb Bíróság azon határozatát, melyben kimondta, hogy a munkáltató működési köre nem korlátozódik annak telephelyére, és a telephelyén kívül végzett munka során keletkezett kár esetében is fennállhat a működési kör és a kárt előidéző ok közti összefüggés. 21 Ez a működési kör fogalmát jelentősen kiterjesztette. Szintén e szigorú szabályozást erősíti azon határozat, amely megállapította a munkáltató felelősségét az elcsúszásból eredő munkahelyi balesetnél is, annak dacára, hogy az eljárás során nem volt megállapítható, hogy az udvaron min csúszott el a munkavállaló és nem volt kizárható, hogy egyszerűen csak a sietség okozta a balesetet. 22 Összességében tehát kijelenthető, hogy a korábban kialakított bírói gyakorlat révén akkor fennállt a munkáltató felelőssége, ha annak magára a káreseményre semmilyen még közvetett befolyása 19 BH EBH BH BH
9 sem lehetett és ez gyakorlatilag általánossá tette a polgári jog veszélyes üzemi felelősségét a munkáltatói kárfelelősség körében. 23 Az Mt. megtartja a munkáltató objektív felelősségének konstrukcióját hasonlóan az 1992-es Mt.-hez, ám e korábbi szabály szűkítését célozza azáltal, hogy a munkáltató felelősség alóli mentesülésének alapját a működési körről az ellenőrzési körre helyezi át a jogalkotó, amelyet méltán nevezhetünk paradigmaváltásnak, így elemzése kiemelten fontos. Ennek vizsgálatát követően a felelősség alóli mentesülés második esetének vizsgálatára kerül sor e fejezeten belül, tehát azon esetre, amikor a kárt a munkavállaló kizárólagos és elháríthatatlan magatartása okozza. 24 II.1. Ellenőrzési körön kívül eső, elháríthatatlan és előre nem látható ok Az Mt. a felelősség alóli mentesülésre nézve a korábbi szabályozástól eltérően a következőképpen rendelkezik: mentesül a munkáltató felelősség alól, ha bizonyítja, hogy a kárt az ellenőrzési körén kívül eső olyan körülmény okozta, amellyel nem kellett számolnia és nem volt elvárható, hogy a károkozó körülmény bekövetkezését elkerülje, vagy a kárt elhárítsa. 25 E meghatározásnak láthatóan három releváns eleme van, amelynek kifejtése és értelmezése fogja megadni azt a határmezsgyét, amely eldönti, hogy egy konkrét esetben a munkáltató mentesülhet-e a felelősség alól vagy sem. Ennek körében szükséges tehát vizsgálni az ellenőrzési kör fogalmát, továbbá az elháríthatatlanság és az elvárhatóság elemeit, melyeknek együttes felmerülése esetén helye lehet a felelősség alóli mentesülésnek. Kijelenthetjük tehát, hogy e dogmatikai változások fényében a korábbi bírósági gyakorlat a jövőben nem lesz fenntartható. II.1.1. Ellenőrzési kör 23 Mt. törvényjavaslatának miniszteri indokolása. 24 Mt (2) bek. b) pont. 25 Mt (2) bek. a) pont. 241
10 Az új szabály tekintetében a munkáltató ellenőrzési körét és nem a működési körét kell vizsgálni. Ennek a szóhasználatnak már a nyelvtani és a közfelfogás szerinti értelme is arra utal, hogy a munkáltató nem felel olyan körülmények esetén, amelyekre nem volt semmilyen ráhatása és sehogyan sem tudta azokat befolyásolni. 26 Az ellenőrzési kör fogalmának tartalmát részletekbe menően bizonyosan a leendő bírói gyakorlat fogja kimunkálni, ám ennek során sok tekintetben irányadók és alkalmazhatóak lehetnek az MK 29. számú állásfoglalásban foglaltak. Az ellenőrzési kör fogalmának körébe sorolható a munkáltató feladatai ellátása során kifejtett tevékenységgel összefüggő személyi magatartás, 27 használt anyag, felszerelés, berendezés, és energia tulajdonságából, állapotából, mozgatásából, működéséből eredő ok. 28 Leegyszerűsítve tehát azt mondhatjuk, hogy az ellenőrzési körön kívül esik mindazon körülmény, amelyre a munkáltatónak semmilyen esetben sincs befolyása. Nem feltétlenül tekinthető azonban irányadónak az állásfoglalásban kifejtett azon okfejtés miszerint a munkáltató a telephelyén kívül okozott kárért is felel. Természetesen hasonlóan a működési körhöz az ellenőrzési kör sem korlátozódik a munkáltató telephelyére, hiszen a tényállástól függően biztosítani kell máshol is a biztonságos munkavégzés körülményeit. Azonban véleményem szerint, amennyiben a munkavállaló a munkáltató telephelyén kívül végez munkálatokat példának okáért a munkáltató maga is alvállalkozóként teljesít és a munkavégzés helyének körülményeire nincs lehetősége bármiféle ráhatást gyakorolni, ekkor vélhetően az ellenőrzési körén kívüli lesz a kár, annak dacára is, hogy a munkáltatónak fennáll a kötelezettsége az egészséges és biztonságos munkavégzés megteremtésére. Szintén kívül eshet az ellenőrzési körön, ha a munkakör jellegéből fakadóan a szokásos munkavégzés helye közúton vagy más által használt területen van. 29 Feltehetően 26 PÁL - LŐRINCZ - KOZMA - PETHŐ: i. m o. 27 Mindazon személyek magatartása, akiknek jelenlétét a munkáltató lehetővé tette. 28 MK 29. b) pont. 29 Ilyen eset például a futár, vagy postai kézbesítő tevékenysége. 242
11 ebben az esetben is mentesülhet a felelősség alól a munkáltató, feltéve persze, hogy az elháríthatatlanság és előre nem láthatóság feltételei is fennállnak. Ezen esetekben tehát a munkavállaló a kárigényét a munkáltató helyett, a tényleges károkozóval szemben érvényesítheti. II.1.2. Elháríthatatlanság A munkáltató felelősség alóli mentesüléséhez tehát szükséges, hogy a kárt az ellenőrzési körén kívül eső olyan körülmény okozza, amellyel nem kellett számolnia és nem volt elvárható, hogy a károkozó körülmény bekövetkezését elkerülje, vagy a kárt elhárítsa. Eszerint kijelenthető, hogy az ellenőrzési körön kívüli ok mellett szükséges, hogy a kár egyszersmind objektíve elháríthatatlan is legyen. Elháríthatatlan az olyan behatás, amelyet a technika, a műszaki lehetőségek objektíve adott szintje mellett rendelkezésre álló idő alatt nem lehet megakadályozni, és erre a munkáltató befolyása nem terjedt ki, továbbá az előidézési körülményekre az ellenőrzési kötelezettsége szintén nem terjed ki. 30 Tehát ez alapján kijelenthető, hogy bár ahogyan korábban kifejtettem feltehetően szintén kívül eshet az ellenőrzési körön, ha a munkakör jellegéből fakadóan a szokásos munkavégzés helye közúton vagy más által használt területen van, de ekkor is fennáll a munkáltató felelőssége, ha nem volt a kiváltó ok objektíve elháríthatatlan. Ilyen lehet például tipikusan, ha a munkáltató tulajdonában álló gépjármű karbantartásának elmaradása idézi elő a káreseményt. II.1.3. Előreláthatóság hiánya A munkáltató mentesülésének további feltétele, hogy a kárt okozó körülménnyel a munkáltatónak nem kellett számolni. Ez mindig a konkrét eset, konkrét körülményeinek előreláthatóságának vizsgálatára terjed ki. Önmagában abból, hogy általában és statisztikailag a munkáltató ellenőrzési körén kívül számos potenciális veszélyforrás jelentkezik, nem lehet arra következtetni, hogy ezzel a munkáltatónak eleve számolnia kell. 31 Például az, hogy valamely útszakaszon statisztikailag sok baleset 30 MK 29. b) pont. 31 PÁL - LŐRINCZ - KOZMA - PETHŐ: i. m o. 243
12 történik, ez még nem alapozza meg azt, hogy ezzel a munkáltatónak eleve számolnia kellett volna. Viszont abban az esetben, ha például hóviharban kell a munkavállalónak a munkáltató utasítására autóval a közútra mennie, ebben az esetben már felmerülhet az, hogy ekkor számolnia kell a munkáltatónak egy esetleges balesettel. Ennek körében vita esetén azt kell vizsgálni, hogy mennyiben lehetett előre számolni a káreseménnyel. II.2. A munkavállaló kizárólagos és elháríthatatlan magatartása A munkáltató mentesülésének másik esete, ha a kárt a munkavállaló kizárólagos és elháríthatatlan magatartása okozza. Az Mt. a korábbi szabályozás szövegét veszi alapul teljes egészében, így kijelenthető, hogy az MK 29. számú állásfoglalás c) pontjában kifejtett iránymutatás változatlanul irányadó erre nézve. A felelősség alóli mentesülésnek két konjunktív feltétele van. Egyfelől a kárt kizárólag a munkavállaló kell, hogy okozza, másfelől pedig e magatartásának elháríthatatlannak is kell lennie. Elsőként tehát a munkavállaló magatartásának vétkességére tekintet nélküli kizárólagossága szükséges. Mivel a munkavállaló figyelmét számos körülmény befolyásolja, ennek megítélése során nem szabad figyelmen kívül hagyni a munkahely káros hatásait, a munkavégzés sajátos körülményeit és a munkáltató magatartását. 32 Ha a balesetet a munkavállaló vigyázatlansága, figyelmetlensége, ügyetlensége, a technológiai előírások, óvórendszabályok megszegése, a munkavégzése során bekövetkezett rosszullét vagy egyéb személyi adottság okozta, ez még nem jelenti feltétlenül azt, hogy a károsodásnak ezek voltak a kizárólagos okai. 33 Ha a munkáltató tud róla, hogy a munkavállaló a technológiai előírásokat, óvórendszabályokat nem tartja meg, de az ellenőrzés során a megfelelő intézkedéseket elmulasztja, vagy eltűri, hogy a munkavállaló a munkát az előírások megszegésével végezze, sőt esetleg ezt el is várja, vagy erre őt utasítja, nem lehet szó arról, hogy a kárt 32 KISS: i. m o. 33 MK 29. indokolása. 244
13 kizárólag a munkavállaló elháríthatatlan magatartása okozta. Hasonlóképpen a munkavállalónak a munkavégzés során bekövetkezett rosszulléte is összefüggésben állhat a munka jellegével és a munkahely adottságaival. Ilyenkor sem lehet szó arról, hogy a kárt kizárólag a munkavállaló magatartása okozta. A felelősség alóli mentesülés további feltétele ebben az esetben is az elháríthatatlanság kérdése. A balesetek, megbetegedések elkerülése és a velük szembeni védekezés technológiai újítások és munkavédelmi szabályok betartása útján valósulhat meg. Ezek azonban csak a munkavállalók kellő oktatásával lehetségesek, így amennyiben e kötelezettségét a munkáltató elmulasztja, nem hivatkozhat arra, hogy a kárt kizárólag a munkavállaló elháríthatatlan magatartása okozta. A továbbiakban az elháríthatatlanság tekintetében a fentebb az ellenőrzési körre nézve leírtak az irányadók. A bírói gyakorlat e szabálynak erőteljesen megszorító rendelkezést adott, így a gyakorlatban lényegében kizárt az esélye annak, hogy a munkáltató ilyen alapon álló védekezése sikerre vezethet a felelősség alóli mentesülés terén. Ezt támasztja alá például azon eset, melynek során a munkavállaló guggoló helyzetből kívánt felállni, amelynek során egy víztároló aljába beverte a fejét és súlyos sérüléseket szenvedett. Az eljárás során kiderült, hogy pusztán egy leesett csavarért hajolt le, ám mivel a munkavégzéssel ez a magatartása is összefüggött, így ekkor sem mentesülhetett a felelősség alól a munkáltató. 34 Mentesülésre csak szélsőséges esetben vezethet e szabály. Például ilyen lehet, ha a gépjárművezetői munkakört betöltő munkavállaló ittasan vezeti a járművét és így szenved balesetet. 35 II.3. Előreláthatósági klauzula A magyar kártérítési jog a teljes kártérítés elvéből indul ki. Törvényi kivétel ritkán merül fel és rendszerint a bírói gyakorlat a bizonyítottság hiánya miatt vagy az okozati összefüggés határainak megvonásával 34 MD II PÁL - LŐRINCZ - KOZMA - PETHŐ: i. m o 245
14 mentesíti a károkozót a kár egy részének viselése alól. Ez természetesen nem tekinthető megfelelő kártérítés-mérséklési lehetőségnek, holott egy vétkességtől független, szigorú kontraktuális felelősségi rendszer szükséges kiegészítője ennek megteremtése. 36 E szerep betöltésére az előreláthatósági klauzula az egyik legalkalmasabb. Egyrészről előnyös, mert a szerződésből eredő piaci és egyéb kockázatok felek közötti megosztása terén egy bevált jogi eszköz, másrészről pedig teret enged a bírói gyakorlatnak, ezzel rugalmas eszközt biztosítva a jogalkalmazó számára. 37 Az 1992-es Mt. korábbi szabályozásához képest új elemként került be az Mt. felelősségi rendszerébe az előreláthatósági klauzula. Eszerint a munkáltatónak nem kell megtéríteni azt a kárt, amellyel kapcsolatban bizonyítja, hogy bekövetkezése a károkozás idején nem volt előre látható. 38 Ez a szabály nehezen besorolható a dolgozat által követett felépítés tekintetében, hiszen ez vezethet mind a munkáltatói felelősség korlátozásához mind a kizárásához, habár fontos kiemelni, hogy mindkettőre csak igen szűk körben kerülhet sor, így ennek körében véleményem szerint felettébb érdekes lesz a munkaügyi bíróságok jövőbeni gyakorlata. ZÁRÓ GONDOLATOK Összegezve kijelenthető, hogy a kármegosztás tekintetében az Mt. első fordulata a korábbi szabályozási megoldással teljesen azonos képet mutat. Ki kell azonban hangsúlyozni a kárenyhítési kötelezettség nevesítésére vonatkozó második fordulat jelentőségét, ugyanis ez egyértelműen nóvumnak tekinthető, hiszen korábban a kárenyhítési kötelezettség nem jelent meg nevesítve az Mt. kármegosztásra vonatkozó szabályai között. 36 VÉKÁS LAJOS: Előreláthatósági klauzula a szerződésszegésből eredő kártérítési igényeknél, in Magyar Jog 2002/9. szám, 521. o. 37 Ua o. 38 Mt (1) bek. 246
15 A felelősség alóli mentesülés tekintetében az Mt. megtartja a munkáltató objektív felelősségének konstrukcióját hasonlóan az 1992-es Mt.-hez, ám e korábbi szabály szűkítését célozza azáltal, hogy a munkáltató felelősség alóli mentesülésének alapját a működési körről az ellenőrzési körre helyezi át a jogalkotó, amelyet méltán nevezhetünk paradigmaváltásnak. Az Mt. új szabályai alapján a felelősség alóli mentesülésnek láthatóan három releváns eleme van, amelynek értelmezése fogja megválaszolni azon kérdést, hogy egy konkrét esetben a munkáltató mentesülhet-e a felelősség alól vagy sem. Ennek körében szükséges vizsgálni az ellenőrzési kör fogalmát, továbbá az elháríthatatlanság és az elvárhatóság elemeit, melyeknek együttes felmerülése esetén helye lehet a felelősség alóli mentesülésnek. Kijelenthetjük tehát, hogy e dogmatikai változások fényében a korábbi bírósági gyakorlat a jövőben nem lesz fenntartható, így ez merőben új jogértelmezésnek és jogalkalmazásnak nyithat teret. Végezetül a gondolatmenet zárásaként a teljesség érdekében fontosnak érzem kiemelni, hogy az Mt. imént ismertetett szigorú felelősségi szabályai alól bizonyos esetekben és a törvény által meghatározott, valamint a bírói gyakorlat által kimunkált szűk körben vannak kivételek. A törvényalkotó e kivételes esetkörökben nem mentesíteni kívánja a munkáltatókat a felelősség alól, hanem az objektív felelősség enyhítését teszi lehetővé. Ennek körében relevánsak a kisegzisztenciákra és a munkahelyre bevitt dolgokra nézve fennálló enyhébb felelősségi szabályok. Ezek részletes szabályaival és azok elemzésével másik írás keretén belül kívánok foglalkozni. FELHASZNÁLT IRODALOM [1.] FERENCZ JÁCINT: Kár érte? - A munkáltatói kárfelelősség változása, in Az állam és jog alapvető értékei a változó világban, 2012, Széchenyi István Egyetem Állam- és Jogtudományi Doktori Iskola, Győr. [2.] KISS GYÖRGY: Munkajog, 2005, Osiris Kiadó, Budapest. 247
16 [3.] PÁL LAJOS - RADNAY JÓZSEF - TALLIÁN BLANKA: Munkajogi Kézikönyv, 2007, HVG-ORAC, Budapest. [4.] PÁL LAJOS - LŐRINCZ GYÖRGY - KOZMA ANNA - PETHŐ RÓBERT: Az új Munka Törvénykönyvének magyarázata, 2012, HVG- ORAC, Budapest. [5.] VÉKÁS LAJOS: Előreláthatósági klauzula a szerződésszegésből eredő kártérítési igényeknél, in Magyar Jog 2002/9. szám. FELHASZNÁLT JOGFORRÁSOK ÉS BÍRÓI DÖNTÉSEK [1.] évi I. törvény a Munka Törvénykönyvéről. [2.] BH [3.] BH [4.] BH [5.] BH [6.] BH [7.] BH [8.] BH [9.] BH [10.] EBH [11.] EBH [12.] EBH [13.] EBH [14.] EBH [15.] EBH [16.] MK 29. [17.] MK 31. [18.] MD II